**13.b Vyhodnotenie práce sociálneho pedagóga**

**Sociálny pedagóg** v priebehu školského roka pracoval najmä so žiakmi so sociálne znevýhodneného prostredia a dysfunkčných rodín. Práca spočívala v podpore týchto žiakov k plneniu školských povinností a pomoci pri riešení problémových situácii rodinného prostredia. Všetky vzniknuté situácie, problémy a ich následné riešenie v spolupráci s vyučujúcimi a triednymi učiteľmi 1. a 2. stupňa, boli  evidované. U žiakov, ktorí zanedbávali školskú dochádzku a vymeškané hodiny boli neospravedlnené sa postupovalo v jednom prípade návštevou  rodiny, oznámením o zanedbávaní povinnej školskej dochádzky na ÚPSVaR v Banskej Bystrici. Činnosť sociálneho pedagóga sa zameriavala aj na prácu s triednymi kolektívmi na vytvorení lepšej atmosféry, pohody a klímy v triede ako prevencia k predchádzaniu konfliktov medzi žiakmi. Neodmysliteľnou súčasťou pri riešení každodenných situácií a problémov, bola aj spolupráca s  odbornými zamestnancami školy, s triednymi učiteľmi a s ostatnými pedagogickými zamestnancami školy.

V priebehu školského roka boli uskutočnené preventívne činnosti podľa mesačného plánu formou prednášok, hier a aktivít zameraných na prevenciu a predchádzanie konfliktov, agresii a šikanovaniu v skupine. Realizácia programu Zippyho kamaráti v 2. ročníkoch prvého stupňa. Program Zippyho kamaráti učí deti sociálne a emocionálne zručnosti prostredníctvom 24 lekcií, v ktorých počúvajú príbehy a zúčastňujú sa aktivít, učia, ako hľadať vlastné riešenia problémov. Takýmto spôsobom sa stávajú lepšie pripravené zvládať životné nástrahy a lepšie vychádzať s ostatnými ľuďmi.

Príprava a realizácia osvetových programov pre žiakov prebiehala v spolupráci s koordinátormi zdravej školy. Realizovali sa aj prevencie sociálno-patologických javov v škole formou interaktívnych dielní a prednášok a besied.

**Plnenie plánu práce podľa časového harmonogramu :**

**September**

Analýza záškoláctva a dodržiavanie školskej dochádzky sa viedli formou evidencie v spolupráci s vyučujúcimi. O témach preventívnych aktivít boli informovaní triedni učitelia na prvom aj druhom stupni. Realizoval sa program Zippyho kamaráti v 2. ročníkoch prvého stupňa.

**Október**

Realizovala sa diagnostika sociálneho prostredia vybraných tried 1. a 2. stupňa

Prebehla príprava a spolupráca na realizácii osvetového programu Svetový deň zdravej výživy pre 1.a 2. stupeň s koordinátormi zdravej školy a RÚVZ.

Zrealizovali sa aktivity formou interaktívnych dielni v 9 ročníkoch na tému ,,Protidrogová prevencia“. Realizoval sa program Zippyho kamaráti v 2. ročníkoch prvého stupňa.

Zrealizovali sa hrové aktivity pre 4. ročník na predchádzanie konfliktom.

**November**

Na tému ,,Fajčenie a jeho riziká „ sa uskutočnila beseda pre 7. a 8.ročníky, spolu s dokumentárnym filmom **Kým stúpa dym** ktorý bol vyrobený v rámci projektu Fajčenie detí a dospievajúcej mládeže I. s podporou Úradu vlády Slovenskej republiky. V 9.ročníkoch bola zrealizovaná prednáška o drogovej závislosti spolu s výučbovým filmom Drogová závislosť (droga až na 1 a Ministerstvom školstva, mládeže a telovýchovy ČR.

Zrealizovali sa aktivity na zlepšenie klímy v školskom klube. Realizoval sa program Zippyho kamaráti v 2. ročníkoch prvého stupňa.

Hry a techniky s témou záškoláctva pre 4. ročník.

Príprava dňa remesiel.

**December**

Príprava Vianočných trhov školy bola realizovaná formou pomoci žiakom na 1. stupni s vyrábaním vianočných dekorácii ktoré potom predávali na vianočnom trhu.

Téma **Alkohol a riziká pitia alkoholu** prebiehala besedou vo vybraných triedach na 2. stupni spolu s tajničkou s názvom Alkohol a tvoje telo a dokumentárnym filmom **Dvere života**, ktorý získal prvé miesto v ČR v 13 ročníku súťaže ministerstva vnútra ČR "Svět Očima Dětí 2016". Aktivity zamerané na prevenciu šikany na internete. . Realizoval sa program Zippyho kamaráti v 2. ročníkoch prvého stupňa. V tento predvianočný čas sa aj naša škola rozhodla zapojiť do celoslovenského projektu „Koľko lásky sa zmestí do krabice od topánok“. Táto krásna myšlienka ukazuje ako sa ľudia vedia spojiť, aby vyčarili úsmev na tvári niekoho iného. Krabičky, ktoré naši žiaci vytvorili s pomocou rodičov a triednych učiteľov sme spoločne so žiakmi odovzdali seniorom.

**Január**

Zrealizované besedy pre druhý stupeň vybraných ročníkov v spolupráci s triednymi učiteľmi na tému ,, Medzinárodný deň bez internetu,, a na tému ,,Počítač – dobrý sluha ale zlý pán,, . . Realizoval sa program Zippyho kamaráti v 2. ročníkoch prvého stupňa.

Hry a aktivity na predchádzanie šikanovania v škole pre 4. ročník. Deň kaše – organizácia Mary's Meals prispieva k boju proti hladu a zabezpečuje, aby deti mali prístup k vzdelaniu. Tešíme sa, že aj naša škola sa pripojila k tomuto dôležitému odkazu charitatívnej organizácie výzvou "Na raňajky bude kaša!" žiaci si spolu s rodičmi pripravili počas týždňa tento chutný a výživný pokrm.

**Február**

Pri príležitosti **Medzinárodného dňa priateľstva** v spolupráci s koordinátorkami zdravej školy prebehli aktivity a hry so žiakmi.

Na tému **Internet dobrý sluha ale zlý radca** vo vybraných triedach na prvom stupni konkrétne v 3. ročníkoch prebehla beseda s krátkymi animovanými filmami z internetovej stránky [www.ovce.sk](http://www.ovce.sk).

Vo 4. ročníkoch prebehli hry a aktivity ktoré môžu pomôcť znížiť napätie v triede alebo u jednotlivých žiakov.

Realizoval sa program Zippyho kamaráti v 2. ročníkoch prvého stupňa.

**Marec**

Realizované hry a aktivity zamerané na rozvoj vzťahov v triede pre prvý stupeň vybraných ročníkov ,, Naučiť sa reagovať na posmievanie. Využiť pomoc skupiny v spolupráci s triednymi učiteľmi. Aktivity a hry na pozitívnu atmosféru v triede pre 2. stupeň vybraných ročníkov v spolupráci s triednymi učiteľmi. Hry a aktivity na rozvoj vzťahov medzi učiteľom a žiakom – 4. ročníky. Realizoval sa program Zippyho kamaráti v 2. ročníkoch prvého stupňa.

**Apríl**

**Deň narcisov** prebeholformou zbierky finančného príspevku v obci so žiakmi našej školy.

Na tému **Alkohol a riziká pitia alkoholu** sa uskutočnila beseda vo vybraných triedach na 2. stupni spolu s tajničkou Alkohol a tvoje telo. Realizoval sa program Zippyho kamaráti v 2. ročníkoch prvého stupňa. Hry a aktivity na poznávanie a zvládanie emócií – 4. ročníky.

**Máj**

V spolupráci so všetkými triedami na 2. stupni a s vybranými triedami na 1. stupni sme vytvorili nástenku pri príležitosti **Medzinárodného dňa rodiny** s prácami našich žiakov. Realizoval sa program Zippyho kamaráti v 2. ročníkoch prvého stupňa. Hry a aktivity na rozvoj vzťahov medzi učiteľom a žiakom – 4. ročníky.

**Jún**

Pri príležitosti **MDD** prebehla na našej škole akcia pre deti v spolupráci s rodičovskou radou. S koordinátormi zdravej školy sa uskutočnila školská akcia s názvom **Tancom proti drogám** kde hlavným cieľom bolo podporiť zdravý životný štýl žiakov aby účelne a zdravo využívali svoj voľný čas a venovali sa svojim záľubám.